कुशीनगर जिले के सेवरही बाजार में कांग्रेस विधायक मंडल दल के नेता अजय कुमार लल्लू ने भारत बंद के दौरान बैलगाड़ी की सवारी कर विरोध प्रदर्शन किया व पेट्रोलियम पदार्थों में मूल्यवृद्धि को वापस लेने की मांग की. उन्होंने कहा कि आज़ देश विषम परिस्थितयों के दौर से गुजर रहा हैं. महंगाई अपने चरम पर हैं. विश्व बाज़ार में कच्चा तेल सस्ता होने के बावज़ूद भारतीय जनता पार्टी की सरकार ने डीज़ल-पेट्रोल-रसोई गैस के दामों में लूट मचा रखी हैं. रसोई गैस के दाम बढ़ने से लोगों पर अतिरिक्त आर्थिक बोझ पड़ा हैं. आज़ किसान हताश होकर आत्महत्या करने को मज़बूर हैं. देश के अंदर युवाओं को रोज़गार के नाम देश के प्रधानमंत्री पकौड़े बेचने की नसीहत देते हैं. राफेल विमान के खरीद में भाजपा सरकार द्वारा 1 लाख 30 हज़ार करोड़ का घोटाला किया गया है.